آنه هاتوی

آنه جاکلین هاتوی (بزائه ۱۲ نوامبر ۱۹۸۲) اتا آمریکایی بازیگر هسته. وه اوسکار جایزه، بریتانیا فیلم جایزه، گولدن گولوب و ایمی جایزه ره، هرکمین ات‌بار، برنده بیّه. فیلم‌هایی که وه وشون دله نقش داشته، سرجمع حوالی ۶٫۸ میلیون دلار فروش داشتنه. 

وه شه مدرسه دوره جه فیلم کا بکردن ره شروع هاکرد بی‌یه و همون گدر جه گِت ری‌یل سریال دله سال ۱۹۹۹ نقش بیته. سال ۲۰۰۱ هم پرنسس دیاریز (شازده‌خانمِ خاطرات) فیلم دله بازی هکرده. ونه اولین نقش که وَچه نیّه و بعنوان اتا زنا بازی کرده، بروبک کوهستون فیلم بی‌یه که سال ۲۰۰۵ بساتنه. سال بعد اتا کمدی-درام، دِویل ویرز پرادا، دله کا هاکرده که خله بچشم بمو. سال ۲۰۰۸ هم اتا معتاد نقش ره ریچل گتینگ مریج (ریچل در شی کنده) فیلم دله داشته و این نقش وسّه بفتا جایزه ره کاندید بیّه.

ونه چنتا فیلمون پشت-به-پشت موفق بینه: گِت اسمارت (باهوش بوش) سال ۲۰۰۸، براید وارز سال ۲۰۰۹، ولنتاینز دی (ولنتاینِ روز)، لاو اند آدر دراگز (عشق و باقیِ مخدرون) و آلیس این واندرلند (آلیس در سرزمین عجایب) سال ۲۰۱۰٫ سال ۲۰۱۲ وه بورده بتمن ِفیلم دله «کت‌وومن» نقش ره بیته و همین سال دله لِس میزربلس (بینوایان) فیلم دله هم دیّه که این فیلم وسّه اوسکارِ و گولدن گولوب برنده بیّه. سال ۲۰۱۴ آنه هاتوی اینترستلار (میون اساره‌ای) دله نقش داشته و سال بعد اینترن (کارآموز) دله دیّه. سال ۲۰۱۸ اتی نقش ره اوشنز ۸ (اوقیانوس ۸) دله داشته و سال ۲۰۱۹ اتا آرتیستِ نقش ره هاستل (فریب) فیلم دله بازی هاکرده. سال ۲۰۲۲ هم اتا مینی‌سریال بنوم وی کرشد (اِما رِقِد بوردمی) دله ربکا نومن نقش ره داشته.

منابع 

 انگلیسی ویکی‌پدیا

رج:زننه آدمون
رج:امریکا بازیگرون